Permezz ta' investiment ta' €26 miljun ewro, se jkunu jistgħu jiġu stallati panelli fotovoltajċi fuq bjut, barrieri u parkeġġi. Dan ħabbritu l-Ministru għall-Enerġija Miriam Dalli waqt konferenza tal-aħbarijiet. Dalli spjegat li kull min irid jinvesti fi proġetti ta' enerġija rinovabbli biex jingħata minn dawn il-fondi, se jkun jista' japplika mis-6 ta' Awwissu li ġej. L-applikazzjonijiet għall-fondi se jagħlqu fil-5 t'Ottubru. Il-fondi, li huma validi għal panelli li jiġġeneraw sa 16-il Megawatt ta' enerġija, se jingħataw permezz ta' tariffi li se jiġu deċiżi wara analiżi ġusta u li tassigura li kull min japplika se jikkommetti ruħu għall-proġett. L-għan ta' dan huwa biex tiġi evitata "sitwazzjoni fejn l-investitur il-kbir u l-investitur żgħir jikkompetu flimkien, u b'hekk jinħoloq bilanċ bejniethom" qalet il-Ministru. Bis-saħħa ta' proġetti bħal dawn, spjegat il-Ministru Dalli, Malta se tkompli taħdem biex tilħaq il-mira ta' 11.5% ta' ġenerazzjoni tal-elettriku minn enerġija rinovabbli, proġett li jkompli ma' sejħa oħra b'investiment ta' €50 miljun, li tħabbret xahrejn ilu. "Dan se jfisser kwalità tal-arja aħjar, investiment u nemmnu li hi tranżizzjoni li l-Gvern irid ikompli jinċentiva," żiedet il-Ministru Dalli. Il-pubblikazzjoni tad-dettalji tekniċi u tal-applikazzjonijiet se jkunu mnedija bħala avviż tal-Gvern aktar tard din il-ġimgħa. Aqra aktar dwar skemi ta' enerġija rinovabbli: Imnedija 3 skemi ta' enerġija rinovabbli għad-djar Maltin .td_uid_3_61003d325c981_rand.td-a-rec-img{text-align:left}.td_uid_3_61003d325c981_rand.td-a-rec-img img{margin:0 auto 0 0}